Երևանի խորքային բեկվածք, երկրակեղևի խզվածքային խոշոր խախտում՝ Արագածի հարավային լանջից մինչև Վայքի և Ուրծի լեռնաշղթաների հարավային լանջերը։ Անցնում է Երևանի, Փարաքար ու Աղավնատուն գյուղերի տարածքով։ Կառային խախտում է, Միջինարաքսյան միջլեռնային իջվածքը սահմանազատում է Արագածի հրաբխատեկտոնական և Ուրծ-Վայքի կամարածալքային կառույցներից։ Բեկվածքը երկրակեղևը հատում է 40-45 կմ խորությամբ, որի բյուրեղային հիմքի մակերևույթի լայնությունը 2-3 կմ է։